Az Oktatási és Szociális Bizottság 9 igen szavazattal, 6 tartózkodással és ellenszavazat nélkül az alábbi határozatot hozta:

**67/2015. (II. 25.) OSzB. sz. határozat**

Az Oktatási és Szociális Bizottság a „Javaslat Szombathely Megyei Jogú Város Önkormányzata 2015. évi költségvetéséről szóló önkormányzati rendeletének megalkotására” című előterjesztést megtárgyalta, és az alábbi módosításokkal javasolja elfogadásra a Közgyűlésnek:

1. az Önkormányzat által működtetett, illetve működtetési kötelezettséggel érintett általános iskolákban és gimnáziumokban tantermi bútorzat és informatikai eszközök fejlesztésére a forrást a Klebelsberg Intézményfenntartó Központ támogatása során pénzmaradványként megmaradó összeg terhére biztosítsák.
2. a Szombathelyi Egyesített Bölcsődei Intézmény és Családi Napközi részére 4 fő kisgyermekgondozó személyi költségére 2015. évben 7.290.000 Ft-ot az intézmény 2014. évi pénzmaradványának felhasználásával biztosítsák.
3. a rendelet-tervezet 13. számú Egyéb, más ágazathoz nem sorolható intézmények és feladatok kiadásai mellékletében a „Szombathelyi Egyházmegyei Karitász – Hársfa-ház Pszichiátriai- és Szenvedélybetegek Nappali Ellátja és Átmeneti Otthona, RÉV Szenvedélybeteg-segítő Szolgálat és Közösségi Gondozó” tételsoron szereplő 25 millió Ft 29 millió Ft-ban kerüljön meghatározásra.
4. a rendelet-tervezet 8. számú Oktatási ágazat kiadásai mellékletében az „Önkormányzati napközis tábor megszervezése” tételsor a jelenlegi 3 millió Ft-ról 5 millió Ft-ra kerüljön megemelésre.
5. a rendelet-tervezet 10. számú Szociális ágazat kiadásai mellékletében az „Esőemberke Alapítvány támogatása” tételsor a jelenlegi 4 millió Ft-ról 5 millió Ft-ra kerüljön megemelésre.
6. a rendelet-tervezet 10 számú Szociális ágazat kiadásai „Foglalkoztatási és egyéb szociális feladatok, ifjúsági kiadások, közfoglalkoztatás” tételsor 20 millió Ft-tal kerüljön betervezésre.
7. a rendelet-tervezet 9. számú Kulturális kiadások, média „Joskar Ola Alapítvány” tételsor 1 millió Ft-tal kerüljön betervezésre.

**Felelősök:** Rettegi Attila, az Oktatási és Szociális Bizottság elnöke

/a végrehajtásért:

 Stéger Gábor, a Közgazdasági és Adó Osztály vezetője/

**Határidő:** a 2014. évi február havi Közgyűlés /5.pont, 7. pont vonatkozásában/

a pénzmaradvány jóváhagyása /1. pont, 2. pont vonatkozásában/

a 2015. évi költségvetés első módosítása /3.pont, 4.pont, 6.pont vonatkozásában/